১৫ই আগস্ট। বাঙ্গালির জীবনে এক ভয়াবহতম শোকের দিন। নিষ্ঠুরতার চরম নিদর্শন ঘটেছিল এই দিনে। জাতির পিতা, যিনি আবার ছিলেন তার আজন্ম লালিত স্বপ্নের স্বাধীন বাংলাদেশের ফাউন্ডার ও স্ট্যান্ডিং রাষ্ট্রপতি- তাকে তার নিজ বাসভবনে নির্মমভাবে হত্যা করা হয়েছিল এইদিনে। তার সাথে আরও হত্যা করা হয়েছিল তার প্রিয়তমা স্ত্রীকে, প্রিয় সন্তানদের, এমনকি তার প্রাণপ্রিয় দুই পুত্রবধূকেও হত্যা করা হয়েছিল এই দিনে; গর্ভবতী অবস্থায়, যা ছিল অমানবিকতার চরম নিদর্শন। মাংসাশী হিংস্র পশুরাও সচরাচর যা করে না; তাই করা হয়েছিল এইদিনটাতে, এই বাংলায়। বঙ্গবন্ধুর ভাই-ভাগ্নেদেরও সপরিবারে হত্যা করা হয়েছিল একইসাথে। যাকে বলে, পরিকল্পিত এক ভয়াবহতম গণহত্যা ঘটেছিল ধানমন্ডির ৩২ নম্বর বাসায় এইদিনে! তা পিশাচেরা যে আঙ্গিকেই বলুক না কেন বা যতই ত্যানা পেঁচাতে থাক না কেন!